Koordinat: 41.892534° U 12.485715° T

*Halaman ini merujuk kepada forum utama di pusat Rom. Sila lihat Forum Empayar atau Forum-forum yang lain di Rom (di bawah) untuk forum-forum yang lain dan kota-kota provinsi Rom yang lain.*
*Sila lihat Forum (Rom) untuk jenis bangunan.*

  

Forum Rom.
Forum Rom yang berlatarbelakang Bukit Palatine. Gerbang di depan kiri ialah Gerbang Septimius Severus manakala di kanan, Candi Vespasian dan Titus tiga-tiang terletak di hadapan Candi Saturn.
**Forum Rom:** Candi Vespasian di kiri, Gerbang Septimius Severus di belakang tinggalan Candi Saturn di latar depan. Di kanan terletak tiga batang tiang Candi Castor dan Pollux serta juga Bukit Palatine, dan sedikit di kiri kesemua ini ialah Chiesa di San Lorenzo, Miranda. Di kejauhan, Colosseum dan Gerbang Titus boleh dinampak.
Peta bahagian tengah Rom semasa Empayar Rom, dengan **Forum Holitorium** dan **Forum Boarium** ditonjolkan di bawah tengah.
Tinggalan Candi Vesta.
*Campo Vaccino*, oleh Claude Lorrain.
*Campo Vaccino* oleh Herman van Swanevelt.
Tiang yang dibina pada tahun 608 untuk memberi penghormatan kepada Phocas, maharaja Rom Timur. Ia merupakan binaan tambahan yang terakhir kepada Forum Rom.
**Forum Rom**, atau **Forum Romanum** (walaupun orang Rom lebih biasa menyebut **Forum Magnum**) atau secara mudahnya **Forum** (*forum* dalam bahasa Latin: "pasar; alun-alun; lapangan") ialah pusat perkembangan Rom kuno yang juga merupakan tempat perdagangan dan pentadbiran keadilannya. Perdiangan komunalnya juga terletak di sini.

Urutan-urutan tinggalan turapan menunjukkan bahawa endapan yang dihakis dari bukit-bukit yang berhampiran telah meningkatkan aras forum sejak dari zaman Repubik Rom lagi. Pada asalnya merupakan tanah berpaya, kawasan ini dialirkan oleh orang Tarquin dengan menggunakan sistem pembetungan *Cloaca Maxima*. Turapan travertin yang terakhir yang masih dapat dilihat pada hari ini wujud sejak dari zaman pemerintahan Maharaja Augustus.

Struktur-struktur di dalam Forum
--------------------------------

Puing-puing di dalam Forum Rom menunjukkan dengan jelas bagaimana ruang bandar digunakan pada Zaman Rom. Forum Rom menampung arca-arca Caesar dan dewa Zeus, serta juga sebilangan tugu, bangunan, dan puing, seperti yang berikut:

* Candi
	+ Candi Castor dan Pollux
	+ Candi Romulus
	+ Candi Saturn
	+ Candi Vesta
	+ Candi Venus dan Roma
	+ Candi Antoninus dan Faustina
	+ Candi Caesar
	+ Candi Vespasian dan Titus
	+ Candi Concord
	+ Tempat Suci Venus Cloacina
* Gereja
	+ Gereja Aemilia
	+ Gereja Julia
	+ Gereja Maxentius dan Constantine
* Gerbang kemenangan
	+ Gerbang Septimius Severus
	+ Gerbang Titus
	+ Gerbang Tiberius
	+ Gerbang Augustus
* Lain-lain
	+ Regia yang pada asalnya merupakan istana Rom atau sekurang-kurangnya ibu pejabat kerajaan, tetapi kemudian merupakan pejabat Pontifex Maximus, sami besar agama Rom.
	+ Rostra, tempat yang ahli-ahli politik menyampaikan ucapan kepada para warganegara Rom.
	+ Curia Hostilia, kemudian dibina semula sebagai later Curia Julia, merupakan tapak Senat Rom.
	+ Tabularium
	+ Clivus Capitolinus, jalan raya yang terbentang antara Gerbang Tiberius dan Bukit Capitoline, dan memirau Candi Saturn.
	+ Umbilicus Urbi, pusat bandar yang ditetapkan sebagai titik permulaan untuk pengiraan semua jarak di Rom dan Empayar Rom.
	+ Lapis Niger, tempat suci yang juga dikenali sebagai Batu Hitam.
	+ Atrium Vestae, tempat kediaman paderi dara di candi dewi Vesta.
	+ *Via Sacra*, jalan raya perarakan yang menghubungkan Atrium Vetae dengan Colosseum. Menjelang akhir Empayar, ia telah hilang kegunaan hariannya dan dipeliharakan sebagai suatu tempat suci.
	+ Tiang Phocas, binaan terakhir di dalam Forum Rom.

Ekskavasi dan pemeliharaan
--------------------------

Seorang pelancong abad ke-8 dari Einsiedeln (kini di Switzerland) yang namanya tidak diketahui mencatatkan bahawa Forum Rom telah jatuh berkecai pada zamannya. Semasa Zaman Pertengahan, walaupun *Forum Romanum* masih diingati, kebanyakan monumennya ketika itu telahpun dikebumikan di bawah reruntuhan puing, dengan lokasinya di antara Mons Capitolinus dan Colosseum dinamai *"Campo Vaccino"* atau "padang lembu". 

Kepulangan Paus Urbanus V dari Avignon pada tahun 1367 menghidupkan semula minat terhadap monumen-monumen kuno, sebahagian kerana pengajaran moralnya dan sebahagian sebagai kuari untuk bangunan-bangunan baru yang dibina di Rom selepas selang yang lama. Para pelukis dari akhir abad ke-15 melukis puing-puing di Forum Rom, dengan para purbawan menyalin prasasti-prasasti pada abad ke-16. Sebuah ekskavasi sementaraan juga dimulakan pada akhir abad ke-18.

Seorang kardinal menyalirkan semula kawasan ini dan membina kawasan *Alessandrine* di atasnya. Ekskavasi oleh Carlo Fea yang mula membuang reruntuhan puing Gerbang Septimius Severus pada tahun 1803, serta para ahli arkeologi di bawah rejim Napoleon menandakan permulaan ekskavasi Forum Rom yang hanya disiapkan sepenuhnya pada awal abad ke-20. Kini, tinggalan berabad-abad didapati bersama-sama kerana amalan Rom untuk membina bangunan-bangunan di atas puing-puing yang lebih awal.

Forum-forum yang lain di Rom
----------------------------

Lihat juga: Kategori:Forum-forum Rom
Forum yang lain juga wujud di kawasan-kawasan kota yang lain, dengan tinggalan kebanyakannya, kekadang cukup besar, masih wujud. Yang paling penting antaranya ialah sebilangan forum empayar yang membentuk sebuah kompleks dengan Forum Romanum: *Forum Iulium*, *Forum Augustum*, *Forum Transitorium*, dan Forum Trajan. Para perancang Zaman Mussolini menghapuskan kebanyakan stratum Zaman Pertengahan dan Zaman Barok untuk membina jalan raya *Via dei Fori Imperiali* di antara forum-forum Empayar dan Forum Rom. Terdapat juga:

* *Forum Boarium* yang mengkhususkan perdagangan lembu di antara Mons Palatinus dan Sungai Tiber;
* *Forum Holitorium* yang mengkhususkan perdagangan herba dan sayur-sayuran di antara Bukit Capitoline dan Tembok Servius;
* *Forum Piscarium* yang mengkhususkan perdagangan ikan di antara Bukit Capitoline dan Sungai Tiber di kawasan Geto Rom kini;
* *Forum Suarium* yang mengkhususkan perdagangan daging babi berhampiran dengan berek-berek kohort bandar di bahagian utara Kampus Martius;
* *Forum Vinarium* yang mengkhususkan perdagangan wain di kawasan "quartiere" Testaccio kini di antara Bukit Aventine dan Sungai Tiber.

Pasar-pasar lain juga diketahui tetapi tidak dapat dikenal pasti, akibat kekurangan maklumat yang tepat mengenai fungsi tapak-tapak itu, antaranya *Forum cuppedinis* yang dikenali sebagai pasar am untuk banyak barangan.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Forum Rom***. |

### Tapak-tapak yang menyeluruh

* "Forum Digital," pembinaan semula 3D tentang Forum Rom (k.k. 400)
* Christian Hülsen: Forum Rom (di LacusCurtius; Hülsen merupakan salah satu ahli ekskavasi Forum Rom yang utama)

### Khususnya tampakan

* Skrin penuh QTVR tentang Forum Rom oleh Tolomeus
* "Pandangan utara Forum Rom". *Peta Google*. Dicapai pada 14 Oktober. Unknown parameter `|accessyear=` ignored (`|access-date=` suggested) (bantuan); Check date values in: `|accessdate=` (bantuan)
* Forum Romanum: Arkib Gambar Foto
* Gambar-gambar Forum Romanum  Diarkibkan 2014-02-19 di Wayback Machine
* Peta Forum Rom pada tahun 100 Masihi, kosong mahupun dilabel

### Khususnya teks

* Forum Romanum (di Lacus Curtius; rencana dalam *Kamus Topografi Rom Kuno* oleh Platner)

  

 * p
* b
* s
**Mercu-mercu tanda Rom**Air Pancut Trevi ·
Apollo Belvedere ·
Ara Pacis ·
Batu obelisk ·
Bukit Capitolinus ·
Bukit Palatinus ·
Bukit Quirinal ·
Castel Sant'Angelo ·
Colosseum ·
Esposizione Universale Roma ·
Forum Rom ·
Gereja di Santa Maria Maggiore ·
Gereja Kecil Sistine ·
Gereja Santo Pau di luar Tembok ·
Gereja St. John Lateran ·
Gereja Santo Peter ·
Geto ·
Kebun Bunga Villa Borghese
La Bocca della Verità ·
Laocoön dan Anak-anak Lelakinya ·
Largo di Torre Argentina ·
Palazzo Barberini ·
Palazzo Farnese ·
Pantheum ·
Permandian awam Caracalla ·
Piazza Navona ·
Pulau Tiber ·
Santa Maria di Trastevere ·
Tangga Sepanyol ·
Tembok Aurelianus ·
Tembok Servius ·

Tugu Peringatan Vittorio Emanuele II ·



1. ↑  "fŏrum". K. Prent, J. Adisubrata, W. J. S. Poerwadarminta (1969). *Kamus Latin-Indonesia*. Jogjakarta: Penerbitan Jajasan Kanisius. m/s. 349.